stanford-oval/wikipedia huggingface dataset:
תפקיד מכנסיים
מחוץ לבית האופרה

עיקר חשיבותו ויתרונו של תפקיד המכנסיים באופרה הוא בעצם קול השירה הנשי-הנערי, לשימושיו השונים אשר כבר פורטו לעיל. אך בו-בעת, לתפקיד המכנסיים סגולות נוספות שבמראה גרידא — חן, רוך, עדנה או שובבות תמה ובלתי-מזיקה — והן אשר באות לידי ביטוי באומנויות הבמה המדוברות.
מחוץ לבית האופרה > באומנויות הבמה ובקולנוע

ככל הנראה, המקרה ההיסטורי החשוב ביותר הוא הקומדיה הפוליטית "נישואי פיגארו" (Le mariage di Figaro) שנכתבה בידי פייר בומרשה בשנת 1778 והוצגה לראשונה בשנת 1784. מחזה זה, השני בטרילוגיית "פיגארו" של בומרשה, הוא אשר עובד שנתיים לאחר מכן בידי לורנצו דה פונטה לליברית האופרה נישואי פיגארו שהלחין מוצרט. את דמותו של נער-החצר כרובין קבע כבר בומרשה כתפקיד מכנסיים:
תפקיד זה ניתן לבצע, כפי שאכן בוצע, אך ורק בידי אישה צעירה ויפה עד מאד: אין בקרבנו נערים צעירים עד מאוד, אשר בו-בעת בוגרים דיים לתפוש את הנקודות העדינות שבתפקיד. כרובין הוא חסר-ביטחון ביותר וביישן בנוכחות הרוזנת, אך בעל-קונדסים שובב ומקסים בכל הזדמנות אחרת. הבסיס לדמותו הוא תשוקה סתומה וחסרת-מנוח. הוא מתחיל להתבגר, בקלות דעת ובלי להבין את התהליכים העוברים עליו, ומסתער בנחישות על כל הנקרה בדרכו. למעשה, הוא מה שכל אם רוצה בסתר ליבה שבנה שלה יהא, הגם יוכל ויסב לה סבל רב.
באופן דומה כתב אדמון רוסטאן את התפקיד הראשי של המחזה "העיט הקטן" (L'Aiglon, 1900) אודות נפוליאון השני עבור השחקנית הצרפתייה שרה ברנאר. לאחר הצלחתו של המחזה בתיאטרון פריז, הועלתה עוד באותה השנה הפקה אנגלית בניו-יורק כשבתפקיד הראשי השחקנית האמריקנית מוד אדמס. כשעובד המחזה בשנת 1937 לאופרה מאת ארתור הונגר וז'אק איבר, שמר התפקיד על אופיו כתפקיד מכנסיים.
מקרה מפורסם נוסף הוא דמותו של פיטר פן, הילד שאין בדעתו להתבגר, גיבור המחזה משנת 1904 מאת ג'יימס מתיו ברי. בהפקה המקורית שיחקה השחקנית האנגלייה נינה בוסיקו (1867–1950) בתפקיד הראשי, ובעקבותיה המשיכו נשים צעירות לשחק בתפקיד זה, בתיאטרון ובקולנוע.
במסורת הפנטומימה האנגלית רווח שאחת הדמויות הראשיות תגולם כתפקיד-מכנסיים תחת הכינוי "נער ראשי" (Principal Boy). מסורת זאת התבססה בשנות השמונים של המאה התשע-עשרה בעקבות הגבלות חוקיות שהוטלו על משחק ילדים בתיאטרון, וכן כאמצעי השיווקי שאפשר להציג אישה בתחילת המאה העשרים ורגליה החשופות רק בטייץ. למרות הנטייה לריאליזם מסוף שנות השלושים, הסרת המגבלות החוקיות ופריקת עול כללי הצניעות, מסורת זאת עודנה שרירה וקיימת כיום.
לפחות פעמיים לוהק התפקיד הראשי בהמלט בידי אישה. ראשונה כתפקיד מכנסיים על ידי שרה ברנאר בעיבוד הבמה הצרפתי (1899) מאת אז'ן מורן ומרסל שווב. שנייה על ידי השחקנית הדנית אסטה נילסן (1881–1972) בסרט הגרמני האילם משנת 1921 בבימוים של סוונד גאדה והיינץ שאל, והפעם כדמות נשית המאמצת לעצמה זהות גברית.
בעיבוד הקולנועי האמריקני משנת 1921 לרומן הילדים "לורד פונטלרוי הקטן" גילמה השחקנית הקנדית מרי פיקפורד את התפקיד הראשי.
בסדרת הילדים "רגע עם דודלי" (1976-1981) של הטלוויזיה החינוכית הישראלית גילמה השחקנית ציפי מור את תפקידו של "רגע", בובה שהפכה לילד.
מחוץ לבית האופרה > באומנויות שאינן חזותיות

בהוראה רחבה יותר של המושג, נעשה שימוש בתפקיד מכנסיים גם ביצירות מוזיקליות שאינן דרמטיות. דבר זה נכון בראש וראשונה לגבי האורטוריות התנ"כיות של הנדל, אשר כוללות לא פעם דמויות גבריות אשר נכתבו מלכתחילה עבור זמרות. על אלה אפשר למנות את תפקיד המלך שלמה (אלט, "שלמה"), מיכה (קונטרה אלט, "שמשון") ועתניאל (אלט, "יהושע").
שימוש זה האחרון דומה במהותו לדיבוב הנרחב שנעשה כיום בידי נשים בסרטי אנימציה עבור דמויות ילדים.
דמויות נשיות המתחפשות לגברים

בדומה לפורציה המתחפשת לגבר בקומדיה "הסוחר מוונציה" כדי לנאום במשפט נגד שיילוק, גם בהיסטוריה האופראית ישנן דמויות נשיות המתחפשות לגברים מסיבות עלילתיות שונות. יש להדגיש כי דמות שכזאת איננה בגדר "תפקיד מכנסיים". להלן מספר דוגמאות ידועות:
1730. הנדל, פרטנופה: רוזמירה (קונטרה אלט) מחופשת לגבר בשם אאורימנה, בניסיון לזכות בחזרה באהובהּ.
1735. הנדל, אלצ'ינה: בראדמאנטה (קונטרה אלט) מתחפשת לאחיה, האביר ריקרדו, בחיפושיה אחר אהובהּ.
1790. מוצרט, כך עושות כולן: דספינה (סופרן) מתחפשת לרופא מטפל במגנטותרפיה בסוף המערכה השנייה על מנת להערים על שתי האחיות.
1805. בטהובן, פידליו: לאונורה (סופרן) מחופשת לאורך האופרה לעלם בשם פידליו על מנת להציל את בעלה האסור בכלא.
1851. ורדי, ריגולטו: ג'ילדה (סופרן) מתחפשת לגבר במערכה השלישית על מנת לברוח לוורונה.
1881. אופנבך, סיפורי הופמן: המוזה (מצו-סופרן) לובשת את דמותו של ניקלאוס, חברו הטוב של הופמן.
1933. ריכרד שטראוס, ארבלה: זדנקה (סופרן) מחופשת לאורך האופרה לעלם בשם זדנקו מאחר שמשפחתה המרוששת אינה יכולה לתמוך בשתי בנות.
הערות שוליים

↑  In: Beaumarchais, The Barber of Seville, and, The Marriage of Figaro (Harmondsworth, Middlesex: Penguin Books, L 133, translated by John Wood, 1964), pp. 219-223.
↑  Bruce K. Hanson, Peter Pan on Stage and Screen 1904-2010 (North Carolina: McFarland & Company Publishers, 2011).
↑  "Hamlet" (1921) on IMDb.
↑  "Little Lord Fauntleroy" (1921) on IMDb.
זמרת הסופרן האיטלקייה ג'ודיטה פסטה (1797–1865) בתפקיד טאנקרדי באופרה "טאנקרדי" בהפקת הבכורה הצרפתית, 1822.
זמרת הסופרן האנגלייה מגי טייט (1888–1976) בתפקיד כרובינו באופרה "נישואי פיגארו" בהפקתו של תומאס ביצ'ם, לונדון, 1910.
זמרת הסופרן הגרמנייה וילהלמינה שרדר-דבריאנט (1804–1860) בתפקיד אדריאנו בהפקת הבכורה של האופרה "ריאנצי", 1843.
זמרת הסופרן הגרמנייה מרתה פוקס (1898–1974) בתפקיד אוקטביאן באופרה "אביר השושנים", האופרה של ברלין, 1937.
שחקנית התיאטרון הצרפתייה שרה ברנאר בתפקיד המלט, פריז 1899.
השחקנית האמריקנית מוד אדמס (1872–1953) בתפקיד פיטר פן, 1905.
Dark Colony

| --- | --- |

עטיפת המשחק המקורי
 כללי
 תאריך הוצאה:  31 באוגוסט 1997 
 סוגה:  אסטרטגיה בזמן אמת
 פיתוח:  GameTek, Sold-Out Software 
 הוצאה לאור:  Strategic Simulations 
 ארץ מקור:  קנדה 
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  Microsoft Windows, macOS, תואם IBM, Mac OS Classic 
 המשחק הבא:  Dark Colony: The Council Wars 
 
דארק קולוני (באנגלית: Dark Colony, "מושבה אפלה") הוא משחק מחשב מסוגת אסטרטגיה בזמן אמת שיצא בשנת 1997. המשחק פותח על ידי חברת Gametek ושווק על ידי יצרנית ומשווקת משחקי האסטרטגיה המובילה Strategic Simulations, Inc. המשחק הופץ הן בגרסת חלונות והן ל Mac OS.
עלילת המשחק מתרחשת בכוכב הלכת המאדים בשנת 2137 ולאחריה. בשנה זו בני האדם כבר התיישבו במאדים והקימו בו יישובים קומפקטיים למדי, של מבנים גבוהי-רמה, יישובים המכונים "קולוניות" (מושבות), כמו כן בשנה זו, גילו בני האדם מקור אנרגיה רחב היקף אותו כינו "Petra-7". למען כרייה וניצול מרביים, החלו הרשויות האנושיות לבצע הארצה של כוכב הלכת (דהיינו הפיכת הכוכב לבעל אקולוגיה הדומה לזו של כדור הארץ). תהליך הארצה גרם לפריחתו של כוכב הלכת, כך שגדלו בו ג'ונגלים ואזורי סוואנה מרהיבים ביופיים (עורכי המשחק ביקשו להדגיש את הצבעוניות והיופי שבנופים אלה). שנים לאחר מכן פלש למערכת השמש שלנו צי מסתורי של צבא חייזרי רב-גזעי בשם ט'אאר (Taar). כוחות הט'אאר, המונים סוגים שונים של צורות חיים ביקשו להתיישב בכוכב זה משום שהוא מתאים במיוחד לצורכיהם הביולוגיים, אך לא לפני השמדה טוטאלית של בני האדם היושבים בו מכבר. במהרה החל סכסוך צבאי רחב היקף בן הכוחות הפולשים למפעל האנושי במאדים והפולשים החלו מקימים בו קולוניות משל עצמם, ומתרבים במהירות.
המשחק מכיל שני קמפיינים, האחד נותן לשחקן לפקד על הכוחות האנושיים הנשלחים מטעם חברת הקולוניזציה המיליטריסטית "פאן לומה תעשיות" (Pan Luma Industries), שהיא חברה אחת לצד ארוגן (Aerogen) וסטראטוס (Stratus), שעל שלושתן הוטל פרויקט יישוב המאדים ומטרתם להגן על המושבות האנושיות. הקמפיין השני מעניק לשחקן פיקוד על הפלישה החייזרית ומטרתו לחסל כליל את ההתיישבות האנושית במאדים.
מאפיינים צבאים ואיזון

לרוב, מתחילים שלבי המשחק כאשר כלי טיס כל שהוא מנחית את החיילים והמבנים של הקולוניה המשמשת כבסיס בית למבצעים השונים הנדרשים מהשחקן. ספינת הדגל של בני האדם היא מעין חללית דמוית-קיעור, וזו של הט'אאר היא צלחת מעופפת. הן לבני האדם והן לטא'אאר יש יחידה מיוחדת, "מפקד" שהוא למעשה שדרוג של יחידת חיל הרגלים הפשוטה ביותר.
לבני האדם ולחייזרים יחידות צבאיות הזהות לחלוטין מבחינת אספקטים כגון מהירות תנועה, קטלניות, קצב התרפאות, גילוי שטח (Fog of war) וכו'. אמנם, שני אספקטים, מלבד טקטיקה ומזל עשויים להטות את הכף במאבק[דרוש מקור]; האחד, ניצול שונה של חפצים (בונוסים) המפוזרים בשדה הקרב, וכן, השפעה של מחזור היממה על הכוחות הלוחמים כך שתקיפה עם חיילי ט'אאר המתבצעת בזמן הלילה תגרום לפגיעה איתנה יותר בכוחות האנושיים ולוחמה עם כוחות אנושיים בכוחות ט'אאר בזמן היום תגרום לפגיעה חזקה יותר בהם.
חבילת ההרחבה

חבילת ההרחבה נקראת Dark Colony: The Council Wars והיא יצאה בשנת 1998. כותר זה פותח על ידי חברת Sold-Out Software והופץ על ידי חברת Gametek. אספקטים חדשים מתבטאים הן ברמת מאפייני הנוף (כגון צלחות מעופפות הרוסות הפזורות בשטח המאדים), מאפיינים נוספים של קולוניות ט'אאר, ועוד. הקמפיינים בהרחבה דומים למדי לאלו של המשחק הראשון.
Blackstar

Blackstar הוא אלבום האולפן ה-25 והאחרון של המוזיקאי הבריטי דייוויד בואי, שיצא בינואר 2016. במקום ציון שמו, הופיע על עטיפת האלבום הסימן "★".
אודות האלבום

האלבום, שיצא ביום הולדתו ה-69 של בואי, ב-8 בינואר 2016, כולל שבעה שירים בלבד. שיר הנושא של האלבום נמשך במקור לאורך כ-11 דקות, אך לאחר שבואי למד שאייטונס מקדמת רק שירים באורך עד 10 דקות, החליט לקצר אותו בדקה אחת. השיר יצא כסינגל ב-20 בנובמבר 2015 ושימש כפתיח לסדרת הטלוויזיה The Last Panthers. במאי הסדרה הוא שגם ביים את סרטון הווידאו שליווה את השיר. באלבום מופיע גם השיר (Sue (Or in a Season of Crime שהופיע ב-2015 במקביל ליציאת האוסף שהוציא בואי באותה שנה, אלא שהגרסה המופיעה באלבום שונה משמעותית מהגרסה המוקדמת.
אודות האלבום > הפקת האלבום

בדומה לאלבומו הקודם שיצא במפתיע לאחר עשר שנות שתיקה, לוותה הפקת האלבום החדש בסודיות. לצד בואי הפיק את האלבום טוני ויסקונטי שעבד עם בואי החל מסוף שנות השישים וכן על אלבום הקאמבק הקודם שלו. העבודה על האלבום נערכה במקביל להשתתפותו של בואי ביצירת המחזמר "Lazarus" המורכב משיריו ובו מככבים השחקנים מייקל סי הול וכריסטין מיליאוטי. בין שירי האלבום בולטת נוכחותו של שיר הנושא של המחזמר.
אודות האלבום > מותו של דייוויד בואי

בואי הקליט את האלבום במהלך מאבק במחלת סרטן הכבד. הוא נפטר מהמחלה בגיל 69, יומיים לאחר יציאת האלבום. לאחר מותו של דייוויד בואי הסביר המפיק טוני ויסקונטי בהספד שלו לבואי: "הוא יצר את 'Blackstar' עבורנו, כמתנת פרידה. ידעתי במשך שנה שזה הולך להיות כך. למרות זאת, לא הייתי מוכן... מותו לא היה שונה מחייו - עבודת אמנות". ויסקונטי סיפר שעם זאת, בואי קיווה להפיק אלבום נוסף והקליט חמש סקיצות חדשות, אך לא הספיק להשלים את העבודה.
רשימת הקטעים באלבום

| מס' | שם | משך |
| --- | --- | --- |
| 1. | Blackstar  | 9:56 |
| 2. | Tis a Pity She Was a Whore  | 4:45 |
| 3. | Lazarus  | 6:23 |
| 4. | Sue (Or in a Season of Crime)  | 4:35 |
| 5. | Girl Loves Me  | 4:53 |
| 6. | Dollar Days  | 4:36 |
| 7. | I Can’t Give Everything Away  | 5:41 |
משתתפים

דייוויד בואי - שירה, גיטרה חשמלית (3), גיטרה אקוסטית (6) ומפוחית (7)
דוני מקסלין - סקסופון טנור וחליל צד
בן מונדר - גיטרה חשמלית
ג'ייסון לינדנר - פסנתרים, אורגנים וסינתיסייזרים
טים לפב - גיטרה בס
מארק ג'וליאנה - תופים וכלי הקשה
ג'יימס מרפי - סינתיסייזרים וכלי הקשה (4, 5)
טוני ויסקונטי - הפקה מוזיקלית ועיבוד למיתרים
היסטוריית יציאה לאור

| אזור | תאריך יציאה | פורמט | חברת תקליטים |
| --- | --- | --- | --- |
| עולם | 8 בינואר 2016 | CD, הורדה דיגיטלית, תקליט, הזרמת מוזיקה | ISO, קולומביה, סוני |
Eluveitie

| --- | --- |

2023
 מקום הקמה:  וינטרטור 
 מוקד פעילות:  שווייץ וינטרטור, קנטון ציריך, שווייץ
 תקופת הפעילות:  מ-2002
 סוגה:  פולק מטאל, קלטיק מטאל, דת' מטאל מלודי, מוזיקת פולק
 שפה מועדפת:  אנגלית 
 חברת תקליטים:  Nuclear Blast
 פרסים והוקרה:  Swiss Music Awards 
 www.eluveitie.ch
 חברים
 כריגל גלאנצמן מרלין סוטר איבו הנזי אנה מרפי קיי ברם פדה קיסטלר רפאל סלצמן ניקול אנספרגר
 חברים לשעבר
 מרי טדיץ', סמיון קוך, סוון קירדר, ראפי קירדר, שרה קינר
 
Eluveitie (נהגה כ"אֶלְ-וֵיי-טי") היא להקת פולק מטאל מווינטרטור שבקנטון ציריך, שווייץ. הלהקה נוסדה בשנת 2002 בידי כריגל גלאנצמן והיא חתומה בלייבל Nuclear Blast.
הליריקות של Eluveitie עוסקות בהיסטוריה הקלטית, כאשר חלק מן השירים הם בשפה גאלית עתיקה.
שמה בגאלית עתיקה היא "אני הוא ההלווטי", שבט קלטי קדום שחי באזור שווייץ של ימינו.
חברי הלהקה

כריגל גלאנצמן - שירה, חלילית אירית, גיטרה אקוסטית, בוראן, מנדולה, גאיטה, נבל (2002 ואילך)
מרלין סוטר - מערכת תופים (2004 ואילך)
איבו הנזי - גיטרה מלווה (2004 ואילך)
קיי ברם - גיטרה בס (2008 ואילך)
פטריק "פדה" קיסטלר - חמת חלילים, חלילית אירית (2008 ואילך)
רפאל סלצמן - גיטרה מובילה (2012 ואילך)
ניקול אנספרגר - כינור (2013 ואילך)
חברי הלהקה > חברי להקה בולטים לשעבר

אנה מרפי - הארדי גארדי, שירה (2006–2016)
מרי טדיץ' - כינור, שירה (2003–2013)
סמיון קוך - גיטרה מובילה, שירה (2004–2012)
סוון קירדר - חמת חלילים, חליל צד, חלילית אירית (2003–2008)
ראפי קירדר - גיטרה בס, שירה (2004–2008)
שרה קינר - הארדי גארדי, קרומהורן, אקורדיון (2005–2006, אורחת 2009)
דיסקוגרפיה

2003 Vên (דמו, הוקלט על ידי חברי הלהקה, מכיל 6 רצועות)
2004 Vên ‏(מיני אלבום המכיל את אותן הרצועות, אך הפעם כשהלהקה חתומה בלייבל Fear Dark)
2006 Spirit (אלבום בכורה, מכיל 11 רצועות)
2008 Slania (מכיל 13 רצועות)
2009 Evocation I - The Arcane Dominion (אלבום אקוסטי ברובו, מכיל 15 רצועות)
2010 Everything Remains As It Never Was (מכיל 13 רצועות)
2012 Helvetios (מכיל 17 רצועות)
2014 Origins (מכיל 16 רצועות)
2017 Evocation ii - Pantheon (מכיל 18 רצועות)
2019 Ategnatos (מכיל 16 רצועות)
הערות שוליים

↑  Eluveitie Pronounciation, Forvo.com
| --- | --- |
בקרת זהויות :  GND: 10342440-4  MusicBrainz: 8000598a-5edb-401c-8e6d-36b167feaf38  NKC: xx0101330  VIAF: 154400272   WorldCat (עם VIAF): 154400272
Control: The Remixes

Control: The Remixes (בעברית: שליטה: הרמיקסים) הוא אלבום הרמיקסים הראשון של הזמרת-יוצרת האמריקאית, ג'נט ג'קסון, אשר יצא לאור ב-26 בינואר 1987, על ידי חברת התקליטים A&M רקורדס באירופה ויפן בלבד.
עם יציאתו נכנס אלבום הרמיקסים אל המקום ה-20 במצעד האלבומים הבריטי.
רקע

אלבום הרמיקסים מכיל רמיקסים לשירים מאלבומה השלישי Control, בעקובת הצלחת האלבום. רוב הרמיקסים באלבום היו גם זמינים כבי-סייד ביחד עם השיר המקורי שלהם. לאלבום יצאו כמה גרסאות: הגרסה האירופית אשר הכילה 8 רמיקסים, הגרסה הבריטית אשר גם הכילה 8 רמיקסים אך בחלקם היו שונים מהרמיקסים של הגרסה האירופאית, הגרסה היפנית שהכילה 9 רמיקסים שגם הם היו בחלקם שונים מהרמיקסים מהגרסאות האחרות.
בשנת 2019, יצאה גרסה מחודשת לאלבום עם רמיקסים נוספים. אלבום הרמיקסים יצא בפורמט של תקליט ותקליטור, ומאוחר יותר יצא לכל הפלטפורמות הדיגיטליות גם כן.
רשימת רצועות

| Control: The Remixes> מס' | Control: The Remixes> שם | Control: The Remixes> משך | Control: The Remixes>  | Control: The Remixes>  | Control: The Remixes>  | Control: The Remixes>  | Control: The Remixes>  | Control: The Remixes>  | Control: The Remixes>  |
| --- | --- | --- | --- | --- | --- | --- | --- | --- | --- |
| 1. | Control (The Video Mix)  | 6:02 |  |  |  |  |  |  |  |
| 2. | When I Think of You (Dance Remix)  | 6:25 |  |  |  |  |  |  |  |
| 3. | The Pleasure Principle (Long Vocal Remix - Shep Pettibone Mix)  | 7:23 |  |  |  |  |  |  |  |
| 4. | What Have You Done For Me Lately (Extended Mix)  | 6:55 |  |  |  |  |  |  |  |
| 5. | Nasty (Cool Summer Mix / Pt. 2)  | 10:07 |  |  |  |  |  |  |  |
| 6. | When I Think of You (Extra Beats)  | 2:01 |  |  |  |  |  |  |  |
| 7. | Control (Extended Version)  | 7:33 |  |  |  |  |  |  |  |
| 8. | Nasty (Extended Version)  | 6:04 |  |  |  |  |  |  |  |
| 9. | Let's Wait Awhile (Remix)  | 4:28 |  |  |  |  |  |  |  |
| 10. | Nasty (Cool Summer Mix / Pt. 1)  | 7:56 |  |  |  |  |  |  |  |
| 11. | The Pleasure Principle (Dub Edit - The Shep Pettibone Mix)  | 6:38 |  |  |  |  |  |  |  |
| 12. | Control (A Cappella)  | 3:54 |  |  |  |  |  |  |  |
| משך כולל: | משך כולל: | 75:26 |  |  |  |  |  |  |  |
מיקומי שיא

|   ‏‏‏  מצעדים ודירוגים (1987)> מדינה |   ‏‏‏  מצעדים ודירוגים (1987)> מצעד |   ‏‏‏  מצעדים ודירוגים (1987)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 20 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 100,000 |
Cliché (Hush Hush) (שיר)

Cliché (Hush Hush) (בעברית: קלישאה (שקט שקט)) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך ההוצאה המחודשת לאלבום הבכורה שלה, Cliché (Hush Hush). השיר יצא לאור ב-3 באוקטובר 2012, כסינגל השני מתוך האלבום.
עם יציאתו נכנס השיר אל המקום ה-11 במצעד הרשמי שביפן.
רקע וכתיבה

השיר נכתב והופק על ידי אנדריי נמירסקי ומרסל פרודן. כמו כן, השיר הוא שיר בסגנון היורודאנס המשלב בתוכו גם את סגנון הדאנס-פופ. את השיר הקליטה סטאן מחדש בגרסה שקטה שלוותה בכינור וגיטרה אקוסטית.
כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.
ביקורות

מבקרי מוזיקה השוו את השיר לשיר "Hush Hush; Hush Hush", של הפוסיקט דולז, תוך שסקרו את הקליפ שלו ואת השיר עצמו.
וידאו קליפ

הווידאו קליפ המלא של השיר הועלה לראשונה לערוץ היוטיוב של אגו איטליה ב-5 באוקטובר 2012. חצי מהקליפ צולם בשחור-לבן, בעוד החצי השני צולם בצבע. בין היתר, הועלה הקליפ בספטמבר 2012 לערוץ היוטיוב של חברת התקליטים מען מוס.
נכון למאי 2019, מונה הצפיות של שני הקליפים עומד על כ-18 מיליון צפיות.
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  איטליה | מצעד הסינגלים האיטלקי | 28 |  |
|  יפן | יפן הוט 100 | 11 |  |
|  רומניה | מצעד השירים הרומני | 91 |  |
הערות שוליים

↑  Cliche (Hush Hush) - Single by Alexandra Stan (באנגלית בריטית), נבדק ב-2019-05-22
↑  Chart Search | Billboard, www.billboard.com
↑  Alexandra Stan – Cliché (Hush Hush) (באנגלית), נבדק ב-2019-05-22
↑  Ego Italy (2012-10-05), ALEXANDRA STAN - Cliche (Hush Hush) (Official Hd Video), נבדק ב-2019-05-22
↑  maanstudio (2012-11-23), Alexandra Stan - Cliche (Hush Hush) ACOUSTIC VERSION, נבדק ב-2019-05-22
↑  Cliche (Hush Hush), נבדק ב-2019-05-22
↑  Alexandra Stan a lansat clipul Cliche (Hush Hush) - VIDEOCLIP, web.archive.org, ‏2012-11-14
↑  Alexandra Stan - 'Cliche' (Music Video), Directlyrics (באנגלית)
↑  Alexandra Stan a lansat piesa “Cliché (Hush Hush)” | TVmania.ro (ברומנית)
↑  Alexandra Stan: "Iubirea poate transforma pe oricine", web.archive.org, ‏2016-08-11
↑  Alexandra Stan, ÎNDRĂGOSTITĂ? "Iubirea poate transforma pe oricine", Libertatea, ‏2012-10-09 (ברומנית)
1 2 3  Ego Italy (2012-10-05), ALEXANDRA STAN - Cliche (Hush Hush) (Official Hd Video), נבדק ב-2019-05-22
1 2  maanstudio (2012-09-27), Alexandra Stan - Cliche (Hush Hush) OFFICIAL HD MUSIC VIDEO, נבדק ב-2019-05-22
| אלכסנדרה סטאן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Saxobeats • Unlocked • Alesta • Mami • Rainbows |  |
| הוצאות מחודשות | Cliché (Hush Hush) |  |
| ערכים קשורים | "אלכסנדרה סטאן נגד מרצ'ל פרודן" • ג'י גירלז |  |
| אלכסנדרה סטאן – סינגלים |
| --- | --- | --- |
| Saxobeats | "Lollipop (Param Pam Pam)" • "Mr. Saxobeat" • "Get Back (ASAP)" • "1.000.000" |  |
| Cliché (Hush Hush) | "Lemonade" • "Cliché (Hush Hush)" • "All My People" |  |
| Unlocked | "Thanks for Leaving" • "Cherry Pop" • "Dance" • "Give Me Your Everything" • "Vanilla Chocolat" |  |
| Alesta | "We Wanna" • "I Did It, Mama!" • "Balans" • "Écoute" • "Boom Pow" • "9 Lives" |  |
| Mami | "Boy Oh Boy" • "Noi doi" • "Mami" |  |
| Rainbows | "I Think I Love It" • "Obsesii" • "Take Me Home" • "Tikari" • "Aleasa" • "Come Into My World" • "Tokyo" • "Bad At Hating You" • "Cherry Lips" • "Lie" • "It's My Life" |  |
| השתתפות בסינגלים | "Baby, It's OK" • "Siempre Tú" • "Miami" |  |
| סינגלים אחרים | "Call the Police" |  |
1190-1199 לפנה"ס

שימו לב: ערך זה מכיל אירועים מן השנים 1199 - 1190 לפני הספירה
אירועים ומגמות

1184-1193 לפנה"ס - מתרחשת מלחמת טרויה במהלכה התאחדו עמי יוון (האכאים) כנגד העיר טרויה. המלחמה הסתיימה בניצחונם של האכאים ובחורבן טרויה.
1191 לפנה"ס: מנסטאוס, מלך אתונה מת. לפי גרסה אחרת - הוא מת בשנת 1181 לפנה"ס.
1190 לפנה"ס: פלישת הפלשתים ("גויי הים") לארץ ישראל, והתיישבותם במישור החוף.
אנשים משמעותיים

פרעה תאוסרת
תוכולתי-נינורתה הראשון, אשור-ניררי השלישי, מלכי אשור
| עשורים במאה ה-12 לפנה"ס |
| --- | --- | --- |
|  | << • 1190–1199 לפנה"ס • 1180–1189 לפנה"ס • 1170–1179 לפנה"ס • 1160–1169 לפנה"ס • 1150–1159 לפנה"ס • 1140–1149 לפנה"ס • 1130–1139 לפנה"ס • 1120–1129 לפנה"ס • 1110–1119 לפנה"ס • 1100–1109 לפנה"ס • >> |  |
ערך זה הוא קצרמרבנושא כרונולוגיה. אתם מוזמנים לתרום לוויקיפדיה ו.
Control (שיר של זואי ויס)

"Control" (בעברית: "שליטה") הוא סינגל הבכורה של הזמרת-יוצרת הגרמנייה זואי ויס. השיר, שיצא, על ידי Valeria Music, ב-13 במרץ 2020, נמצא במיני-אלבומה הראשון של ויס, Golden Wings. השיר נכתב על ידי זואי ויס, פטריק פייק סלמי, אמה סופיה רוזן, ריקרדו מונוז, רנה מילר ונילס בודנסטט, והופק על ידי פטריק פייק סלמי וריקרדו מונוז. השיר הוא בלדת רוק, שנכתב על חרדה וחוסר שליטה, ועל המאבק של הזמרת באפילפסיה רולנדית שפירה.
נכון לנובמבר 2021, השיר הושמע למעלה מ-202 מיליון פעמים בספוטיפיי.
וידאו קליפ

הווידאו קליפ הרשמי של השיר, בבימויו של דניס דירקסן, יצא בערוץ היוטיוב של זואי ויס, ב-27 במרץ 2020. נכון לנובמבר 2021, הווידאו קליפ נצפה למעלה מ-51 מיליון פעמים.
במדיה

השיר הושמע בפרק השישי של העונה ה-18 של סדרת הטלוויזיה האנטומיה של גריי, "Everyday Is a Holiday (With You)".
פרסים ומועמדויות

| שנה | פרס | קטגוריה | תוצאה | הערות |
| --- | --- | --- | --- | --- |
| 2020 | פרסי 1LIVE קרון | הסינגל הטוב ביותר | מועמדות |  |
| 2021 | פרסי בחירת הילדים של ניקלודיאון | שיר השנה | מועמדות |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 28 |  |
|  איטליה | מצעד הסינגלים האיטלקי | 65 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 6 |  |
|  ארצות הברית | מצעד 40 השירים למבוגרים | 22 |  |
|  ארצות הברית | מצעד 40 שירי המיינסטרים | 21 |  |
|  גרמניה | GfK – טופ 100 | 31 |  |
|  הולנד | מצעד 40 הסינגלים ההולנדיים | 25 |  |
|  הולנד | מצעד 100 הסינגלים ההולנדי | 63 |  |
|  ולוניה | אולטראטופ 40 | 3 |  |
|  סלובניה | SloTop50 | 12 |  |
|  פלנדריה | אולטראטופ 50 | 6 |  |
|  צרפת | SNEP | 22 |  |
|  קרואטיה | טופ ליסטה | 62 |  |
|  רומניה | מצעד השירים הרומני | 51 |  |
|  שווייץ | המצעד השווייצרי | 11 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  גרמניה | GfK – טופ 100 | 66 |  |
|  הולנד | מצעד 40 הסינגלים ההולנדיים | 97 |  |
|  ולוניה | אולטראטופ 40 | 12 |  |
|  פלנדריה | אולטראטופ 50 | 45 |  |
|  צרפת | SNEP | 172 |  |
|  שווייץ | המצעד השווייצרי | 25 |  |
נתוני מכירות

| מדינה | תואר | מכירות |
| --- | --- | --- |
| בלגיה (BEA) | זהב | 20,000 |
| קנדה (Music Canada) | זהב | 40,000 |
| צרפת (SNEP) | זהב | 100,000 |
| גרמניה (BVMI) | זהב | 200,000 |
| איטליה (FIMI) | זהב | 35,000 |
| שווייץ (IFPI Switzerland) | 3× פלטינה | 60,000 |
| ארצות הברית (RIAA) | זהב | 500,000 |
הערות שוליים

↑  "Germany's Zoe Wees Owns Her Journey on Powerful Debut Single". Spotify. 6 ביולי 2020. ארכיון מ-2021-04-11. נבדק ב-27 באוקטובר 2020. {{cite web}}:  (עזרה)
↑  Control, 2020-03-13, ארכיון מ-2021-11-04, נבדק ב-2021-11-23
↑  Zoe Wees - Control (Official Video), ארכיון מ-2021-11-07, נבדק ב-2021-11-22
↑  "1Live Krone Awards 2020 Voting". ארכיון מ-2020-11-05. נבדק ב-2021-11-21.
↑  "Nickelodeon Kids' Choice Awards | KCA 2021". www.kidschoiceawards.com (באנגלית). ארכיון מ-2020-03-15. נבדק ב-2021-02-07.
| --- | --- |
בקרת זהויות :  MusicBrainz release group: 5ac36790-0861-4e97-bb68-1515cfe40401
Beauty and the Beast (אלבום)

Beauty and the Beast (בעברית: היפה והחיה) הוא המיני-אלבום השני של הראפרית האמריקאית רפסודי. האלבום יצא לאור ב-7 באוקטובר 2014, על ידי חברת התקליטים ג'מלה רקורדס.
רשימת רצועות

כל השירים נכתבו והולחנו על ידי רפסודי.
| Beauty and the Beast> מס' | Beauty and the Beast> שם | Beauty and the Beast> משך | Beauty and the Beast>  | Beauty and the Beast>  | Beauty and the Beast>  | Beauty and the Beast>  | Beauty and the Beast>  | Beauty and the Beast>  | Beauty and the Beast>  |
| --- | --- | --- | --- | --- | --- | --- | --- | --- | --- |
| 1. | Feel It (Intro)  | 3:53 |  |  |  |  |  |  |  |
| 2. | Who I Am  | 3:32 |  |  |  |  |  |  |  |
| 3. | Hard to Choose  | 4:14 |  |  |  |  |  |  |  |
| 4. | Drama  | 3:10 |  |  |  |  |  |  |  |
| 5. | Waiting On It (Baby Girl)  | 3:31 |  |  |  |  |  |  |  |
| 6. | The World  | 1:40 |  |  |  |  |  |  |  |
| 7. | Godzilla  | 5:56 |  |  |  |  |  |  |  |
| 8. | The Man  | 6:23 |  |  |  |  |  |  |  |
| 9. | Coming for You  | 3:55 |  |  |  |  |  |  |  |
| 10. | Forgive Me (I'm Sorry)  | 3:30 |  |  |  |  |  |  |  |
| משך כולל: | משך כולל: | 38:48 |  |  |  |  |  |  |  |
1858

שנת 1858 היא השנה ה-58 במאה ה-19. זוהי שנה רגילה, שאורכה 365 ימים. 1 בינואר 1858 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.